open-index/open-wikipedia-markdown huggingface dataset:
Industrial metal

Το **industrial metal** είναι είδος της heavy metal μουσικής, το οποίο αναπτύχθηκε στα τέλη της δεκαετίας του '80 αντλώντας επιρροές από το thrash metal, την industrial dance και την punk rock μουσική. Αυτό το στυλ μουσικής βασίζεται έντονα στο sampling και τους παραμορφωμένους από υπολογιστή ήχους. Πρώτοι καλλιτέχνες του είδους ήταν οι Ministry και Godflesh, ενώ μεγάλη επιτυχία γνώρισαν οι Nine Inch Nails, ο Marilyn Manson και οι Rammstein την δεκαετία του '90.

## Ιστορία
Ενώ οι ηλεκτρικές κιθάρες χρησιμοποιούνταν ήδη από τους industrial καλλιτέχνες στην πρώιμη περίοδο του είδους, κάποια συγκροτήματα, μεταξύ των οποίων οι Throbbing Gristle, έδειξαν μία στάση αντίθετη από τη ροκ. Οι Βρετανοί post-punk Killing Joke καινοτόμησαν στην αναπήδηση μεταξύ των στυλ και άσκησαν επιρροή σε σημαντικούς καλλιτέχνες της industrial metal όπως οι Ministry, Godflesh και Nine Inch Nails. Η industrial rock μπάντα Big Black επίσης επηρέασε κάποια μετέπειτα συγκροτήματα. Παρόλο που δεν είχαν κορυφαίες πωλήσεις, οι Godflesh άσκησαν μεγάλη επιρροή και έχουν αναφερθεί από τους Korn, Metallica, Danzig, Faith No More και Fear Factory.

Η industrial metal έφτασε στο εμπορικό της ζενίθ το δεύτερο μισό της δεκαετίας του 1990. Σύμφωνα με τις βάσεις δεδομένων της RIAA (Ένωσης Μουσικής Βιομηχανίας των ΗΠΑ), οι κορυφαίοι σε πωλήσεις καλλιτέχνες του είδους πούλησαν συνολικά 17.5 εκατομμύρια μονάδες. Ήταν πολύ συνηθισμένο να εμφανίζονται industrial metal καλλιτέχνες στις πρώτες θέσεις του τσαρτ Billboard 200: ο Rob Zombie με το άλμπουμ *[[Hellbilly Deluxe]]* (θέση 5), ο Marilyn Manson με το *[[Antichrist Superstar]]* (θέση 3), οι Nine Inch Nails με το *[[The Fragile]]* (θέση 1). Αρκετά industrial metal άλμπουμ τα πήγαν καλά στα Heatseekers charts του Billboard: το *[[Short Bus]]* των Filter (θέση 3), το *[[Wither Blister Burn + Peel]]* των Stabbing Westward (θέση 1), το *[[Sehnsucht]]* των Rammstein (θέση 2), το *[[Candyass]]* των Orgy (θέση 1) και το *[[Wisconsin Death Trip]]* των Static-X (θέση 1).

Η επιτυχία του είδους οδήγησε σε διάφορες συμπτύξεις του industrial metal με το κλασικό heavy metal και το ραπ, οδηγώντας στην δημιουργία του nu metal. Το εμπορικό ξέσπασμα του nu metal οδήγησε σε παρακμή το industrial, με συχνό φαινόμενο της ενσωμάτωση στοιχείων του  σε άλλα μουσικά είδη όπως το black metal, με πρωτοστάτες τους Thorns, Blacklodge, Mysticum, Zyklon και άλλους.

## Αξιόλογα συγκροτήματα του είδους

## Παραπομπές


## Εξωτερικοί σύνδεσμοι
* The History of Rock Music: 1976-1989
* Top 100 Industrial Metal Albums στο Metal Storm

Κατηγορία:Industrial
Κατηγορία:Είδη heavy metal
Βίων ο Σολεύς

Ο **Βίων ο Σολεύς** ήταν συγγραφέας των αλεξανδρινών ή των πρώτων ρωμαϊκών χρόνων.

Από τον Διογένη τον Λαέρτιο και τον Αθήναιο μνημονεύεται ένα έργο του με τίτλο *Αιθιοπικά*, ενώ ο Βάρρων τον συγκαταλέγει μεταξύ αυτών που έγραψαν *Γεωπονικά*. Στα γεωπονικά έργα του Βίωνος αναφέρεται επίσης και ο Πλίνιος. Διασώθηκαν συνολικά έξι αποσπάσματα.

Ο Πλούταρχος, όταν διηγείται την ιστορία του Θησέως και της Αμαζόνας Αντιόπης, επικαλείται ομοίως κάποιο Βίωνα,. Δεν είναι όμως σίγουρο, αν ο *Βίων* αυτός ήταν Βίων ο Σολεύς ή ο Βίων ο Προκοννήσιος.

## Παραπομπές


κατηγορία:Αρχαίοι Έλληνες ιστορικοί
Φιτζιανές γενικές εκλογές 2014

Στις 17 Σεπτεμβρίου 2014  διεξήχθησαν **γενικές εκλογές** στα  Φίτζι, οι οποίες είχαν αρχικά προγραμματιστεί να γίνουν το 2009.

## Πλαίσιο
Έπειτα από το στρατιωτικό πραξικόπημα που έγινε στις 5 Δεκεμβρίου 2006, ο νέος μεταβατικός πρωθυπουργός Τζόνα Σενιλαγκακάλι  ότι ήλπιζε πως οι εκλογές θα γίνονταν σε 12 μήνες ή και σε 2 χρόνια.

Στις 6 Ιανουαρίου 2007 ο Αρχιπλοίαρχος Φρανκ Μπαϊνιμαράμα, επικεφαλής του πραξικοπήματος, διαδέχθηκε επίσημα τον Σενιλανγκακάλι στην μεταβατική πρωθυπουργία. Ο Αρχιπλοίαρχος ανακοίνωσε λίγο αργότερα ότι οι εκλογές θα διεξάγονταν σε 5 χρόνια περίπου. Στο μεταξύ προτάθηκε από τον Γενικό Εισαγγελέα να χρησιμοποιηθεί το σύστημα της ηλεκτρονικής ψηφοφορίας, ώστε να ελαχιστοποιηθεί η πιθανότητα για νοθεία στις εκλογές και να συντομεύσει ο χρόνος διεξαγωγής τους, ο οποίος πρώτα έφτανε και τις 10 ημέρες.

Το έτος διεξαγωγής των εκλογών, σύμφωνα με νέα ανακοίνωση του πρωθυπουργού, θα ήταν το 2010. Στα μέσα του Ιουνίου του 2007, ο Μπαϊνιμαράμα υπέκυψε σε πιέσεις από την ΕΕ την Αυστραλία και τη Νέα Ζηλανδία και πείστηκε να διεξαγάγει εκλογές ως τις 28 Φεβρουαρίου 2009. Επίσης, ζήτησε βοήθεια με τις εκλογικές προετοιμασίες.

Ο ανατραπείς πρωθυπουργός Λαϊσένια Καράσε, δήλωσε ότι θα ελάμβανε μέρος στις εκλογές, σε αντίθεση με τον Μπαϊνιμαράμα, ο οποίος εξέφρασε την πρόθεσή του να μη συμμετάσχει. Το 2009 ο πρωθυπουργός ανακοίνωσε ότι οι εκλογές δεν θα διεξάγονταν,  εάν οι πολιτικοί στα νησιά δεν συμφωνούσαν στο σχέδιο για αναμόρφωση του εκλογικού συστήματος. Τελικά αποφασίστηκε να διεξαχθούν οι εκλογές το 2014. 

Στις 30 Ιουνίου 2012 ξεκίνησε από τη Σούβα η εγγραφή των ψηφοφόρων στους εκλογικούς καταλόγους. Η τελική ανακοίνωση της ημερομηνίας των εκλογών έγινε από την κυβέρνηση στις 23 Μαρτίου 2014.

Κατά τις εκλογές του 2014 απαγορεύτηκε η προβολή από τα ΜΜΕ κάθε προεκλογικής δραστηριότητας, από τη Δευτέρα ως την Τετάρτη (ημέρα εκλογών). Η απαγόρευση ίσχυσε για κάθε Φιτζιανό πολίτη σε τηλεόραση, ραδιόφωνο, Τύπο, προεκλογικές αφίσες και κοινωνικά δίκτυα.

## Εκλογικό σύστημα
Οι εκλογές έγιναν με το σύστημα των ανοιχτών καταλόγων τύπου αναλογικής εκπροσώπησης σε κομματική λίστα. Οι υποψήφιοι εξελέγησαν σε μία εκλογική περιφέρεια πανεθνικά και συνολικά εξελέγησαν 50 βουλευτές. Για να εισέλθει ένα κόμμα στη Βουλή, πρέπει να συγκεντρώσει ποσοστό 5% των ψήφων.

Οι εγγεγραμμένοι ψηφοφόροι ήταν γύρω στις 590.000. 

Συνολικά έλαβαν μέρος 7 κόμματα και 248 υποψήφιοι, εκ των οποίων ήταν και 2 ανεξάρτητοι.

## Aποτελέσματα

## Παραπομπές


2014
Κατηγορία:Εκλογές του 2014
Δημήτριος Κάβουρας

Ο **Δημήτριος Κάβουρας** του Αθανασίου (1879 - 1947) ήταν Έλληνας δικηγόρος και πολιτικός. Υπηρέτησε ως βουλευτής.

## Βιογραφία
Γεννήθηκε στην Καλαμάτα το 1879 ή το 1875. Εντάχθηκε στο Κόμμα Φιλελευθέρων και με αυτό εξελέγη βουλευτής Μεσσηνίας στην Α΄ Αναθεωρητική Βουλή από τον Αύγουστο ως τον Οκτώβριο του 1910. Το 1929 εξελέγη γερουσιαστής. Από το 1929 ως το 1932 ήταν και αντιπρόεδρος της Γερουσίας. 

Πέθανε το 1947.

## Παραπομπές


Κατηγορία:Έλληνες δικηγόροι του 19ου αιώνα
Κατηγορία:Βουλευτές Μεσσηνίας
Κατηγορία:Έλληνες γερουσιαστές
Ποδοσφαιρική Ομοσπονδία ΗΠΑ

Η **Ποδοσφαιρική Ομοσπονδία των ΗΠΑ** (αγγλικά: *United States Soccer Federation - USSF*, αναφέρεται συχνά ως *U.S. Soccer*) είναι το επίσημο διοικητικό όργανο, όσον αφορά το άθλημα του ποδοσφαίρου στις Ηνωμένες Πολιτείες. Με έδρα το Σικάγο του Ιλλινόις, ως μέλος της FIFA, είναι υπεύθυνη για το ερασιτεχνικό και επαγγελματικό ποδόσφαιρο στις ΗΠΑ, συμπεριλαμβανομένων των ανδρών, γυναικών, νέων, ποδοσφαίρου άμμου, ποδοσφαίρου σάλας και παραολυμπιακών εθνικών ομάδων.

Η Ποδοσφαιρική Ομοσπονδία των ΗΠΑ καθορίζει τους διαιτητές και τον τρόπο διεξαγωγής για τα περισσότερα πρωταθλήματα ποδοσφαίρου στις Ηνωμένες Πολιτείες. Η Ποδοσφαιρική Ομοσπονδία των ΗΠΑ διαχειρίζεται επίσης και διεξάγει το Όπεν Καπ (Lamar Hunt U.S. Open Cup), που πραγματοποιήθηκε για πρώτη φορά το 1914.

## Εθνικές ομάδες
Η Ποδοσφαιρική Ομοσπονδία των ΗΠΑ είναι υπεύθυνη για την οργάνωση και λειτουργία των αντιπροσωπευτικών συγκροτημάτων ποδοσφαίρου ανδρών, γυναικών και νέων όπως αναφέρονται παρακάτω:

* Ανδρών
* Γυναικών
* Νέων
** U23 Ανδρών
** U23 Γυναικών
** U20 Ανδρών
** U20 Γυναικών
** U18 Ανδρών
** U18 Γυναικών
** U17 Ανδρών
** U17 Γυναικών
** U15 Αγοριών
** U15 Κοριτσιών
** U14 Αγοριών
** U14 Κοριτσιών

## Συνδεδεμένα μέλη της Ποδοσφαιρικής Ομοσπονδίας ΗΠΑ
Η Ποδοσφαιρική Ομοσπονδία των ΗΠΑ αναγνωρίζει τα ακόλουθα συνδεδεμένα μέλη:

### Συμβούλιο Επαγγελματιών
* Μέιτζορ Λιγκ Σόκερ (MLS)
* Νάσιοναλ Γούμενς Σόκερ Λιγκ (NWSL)
* Νορθ Αμέρικαν Σόκερ Λιγκ (NASL)
* Γιουνάιτεντ Σόκερ Λιγκς (USL)
** Γιουνάιτεντ Σόκερ Λιγκ
** Πρέμιερ Ντιβέλοπμεντ Λιγκ
** Σούπερ Υ-Λιγκ
** Σούπερ-20 Λιγκ

### Συμβούλιο Ενηλίκων
* Ποδοσφαιρική Ομοσπονδία Ενηλίκων ΗΠΑ (USASA)

### Συμβούλιο Νέων
* Ποδοσφαιρική Ομοσπονδία Νέων ΗΠΑ (USYSA)
* Ποδοσφαιρικός Οργανισμός Νέων ΗΠΑ (AYSO)
* Ποδοσφαιρική Λέσχη ΗΠΑ

### Συνδεδεμένα μέλη
* Συμβούλιο Αθλητισμού Ενόπλων Δυνάμεων
* Εθνική Ομοσπονδία Προπονητών Ποδοσφαίρου Αμερικής (NSCAA)
* Ποδοσφαιρική Ομοσπονδία Ενηλίκων Βορείου Αμερικής (NAASA)
* Ποδόσφαιρική Ομοσπονδία Νέων, ΗΠΑ (SAY)
* Δυναμική Ποδοσφαιρική Ομοσπονδία ΗΠΑ (USPSA)
* Ποδοσφαιρικό Ίδρυμα ΗΠΑ (USSF)
* Ομοσπονδία Ειδικών Αθλημάτων ΗΠΑ - Ποδόσφαιρο

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Ποδόσφαιρο στις ΗΠΑ
Κατηγορία:Ομοσπονδίες μέλη της CONCACAF
Txoria txori

Το ***Txoria Txori*** είναι ποίημα γραμμένο στα βάσκικα από τον Γιοτσεάν Άρτσε και μελοποιημένο (στο μουσικό είδος της φολκ) από τον Μικέλ Λαμπόα, μέλος του συγκροτήματος Ez Dok Amairu.

## Γένεση του ποιήματος και μελοποίηση
Ο Μικέλ Λαμπόα γνώριζε τον Γιοτσεάν Άρτσε από την μεταξύ τους συνεργασία για την παραγωγή τραγουδιών όπως το *Zilbor-hesteak* (ο ομφάλιος λώρος στα ελληνικά) για παράδειγμα, ωστόσο δεν τον γνώριζε με την ιδιότητά του ως ποιητή.

Το 1968, είχε βγει να δειπνήσει ένα βράδυ με την σύζυγό του σε ένα εστιατόριο του Σαν Σεμπαστιάν.
Το ποίημα *Txoria Txori* του Γιοτσεάν Άρτσε (ο οποίος ήταν, τότε, ηλικίας περίπου 25 ετών), το οποίο δεν είχε εκδοθεί ακόμη, ήταν τυπωμένο στις χαρτοπετσέτες του εστιατορίου. 
Αποτελούσε μία μορφή αντίστασης ενάντια στην απαγόρευση που είχε γίνει από το καθεστώς του Φρανθίσκο Φράνκο στην χρήση της βασκικής γλώσσας. 
Η σύζυγός του του το διάβασε, σχολιάζοντας ότι επρόκειτο για ένα πολύ όμορφο ποίημα. 
Εκείνος το διάβασε με την σειρά του, προκαλώντας του, επίσης, θετική εντύπωση. 
Όταν επέστρεψαν στην οικία τους, ο ίδιος το μελοποίησε σε σύντομο διάστημα.

Ο Μικέλ Λαμπόα παρουσίασε για πρώτη φορά το τραγούδι στο Θέατρο Αστόρια του Σαν Σεμπαστιάν.

## Στίχοι

### Σημασία των στίχων

Το πουλί χρησιμοποιείται σε αυτή την περίπτωση ως σύμβολο της ελευθερίας και οι στίχοι αναφέρονται στο δίλημμα που υφίσταται όταν ένα άτομο επιθυμεί να κάνει δικό του ένα κοντινό του πρόσωπο: είτε να το αιχμαλωτίσει και να το έχει όπως ένα πουλί σε αιχμαλωσία, είτε να το αγαπήσει όπως είναι, και τότε, εφόσον επιθυμεί να φύγει, τότε, να το αφήσει να φύγει.

Το πολιτικό πλαίσιο στο οποίο γράφηκε το κατέστησε, άθελά του, ως ένα *[[τραγούδι διαμαρτυρίας]]*.

Το τραγούδι είναι εύκολο στην απαγγελία και την αποστήθιση, με την ρυθμική του δομή να είναι αργή και επαναλαμβανόμενη.

Από τις πρώτες του, κιόλας, ερμηνείες θεωρήθηκε ως ένα παραδοσιακό τραγούδι.

Λαϊκά, το τραγούδι έλαβε την νέα ονομασία *[[Egoi|Hegoak]]* (τα φτερά), την πρώτη λέξη του ποιήματος, ενώ είναι επίσης γνωστό και με την ονομασία *Neria izango zen*, λόγω μίας από τις φράσεις που το αποτελούν, στην διαμορφωμένη εκδοχή του για χορωδία.

Το τραγούδι συχνά συνοδεύεται από κιθάρα, ενώ μπορεί να τραγουδηθεί και υπό την μορφή *[[a capella]]*. Πρόκειται για τραγούδι με έντονο συναισθηματισμό, ωστόσο η ανάγνωση της μετάφρασής του το καθιστά πολύ πιο μελαγχολικό. Το τραγούδι είναι χωρισμένο σε τρεις στροφές: δύο από τις στροφές του έχουν 2 στίχους, ενώ η πρώτη έχει τρεις. Το *lallallalllalllalal* επαναλαμβάνεται αρκετές φορές. Οι στίχοι είναι σταυρωτοί.

## Ορισμένες εκδοχές και επανεκδόσεις
Σημειώνεται, ότι, μεταξύ άλλων, το τραγούδι αυτό ερμήνευσε και η Τζόαν Μπαέζ.

## Παραπομπές


## Εξωτερικοί Σύνδεσμοι

*Hegoak  από το Le Hall de la Chanson

Κατηγορία:Μουσική στη Χώρα των Βάσκων
Κατηγορία:Παραδοσιακή μουσική
Κατηγορία:Ποιήματα
Οικογένεια Γαρουφαλιά

Η **οικογένεια Γαρουφαλιά** είναι παλιά οικογένεια πολιτικών της Άρτας.

## Μέλη

* Πέτρος Ε. Γαρουφαλιάς, έμπορος, δημοτικός σύμβουλος Άρτας, βουλευτής και γιος του Ευάγγελου
** Ευάγγελος Γαρουφαλιάς, δικηγόρος, δήμαρχος Άρτας, βουλευτής, σύζυγος της Ουρανίας Σιμάκη και γιος του Πέτρου 
*** Πέτρος Γαρουφαλιάς, δικηγόρος, διπλωμάτης, βουλευτής, υπουργός, σύζυγος της Μαριάννας Φιξ και γιος του Ευάγγελου
*** Δημήτριος Γαρουφαλιάς, πολιτικός μηχανικός, βουλευτής και γιος του Ευάγγελου
*** Μαρία Γαρουφαλιά, υπάλληλος του υπουργείου υγείας, συγγραφέας, σύζυγος Αρκαδίου και κόρη του Ευάγγελου
**** Δάφνη Σημίτη, πρώην πρώτη κυρία της Ελλάδας, σύζυγος του Κώστα Σημίτη και κόρη της Μαρίας
** Αντώνιος Γαρουφαλιάς, δικηγόρος, δήμαρχος Άρτας, βουλευτής και γιος του Πέτρου
*** Γεώργιος Γαρουφαλιάς, δικηγόρος, πολιτευτής και γιος του Αντωνίου
** Μάρκος Γαρουφαλιάς, μεγαλοκτηματίας, έμπορος και γιος του Πέτρου
*** Τηλέμαχος Γαρουφαλιάς, συμβολαιογράφος, ευεργέτης του δήμου Άρτας και γιος του Μάρκου

## Παραπομπές
Κύπελλο ΗΠΑ (ποδόσφαιρο ανδρών)

Το **Λάμαρ Χαντ Όπεν Καπ ΗΠΑ** (αγγλικά: *Lamar Hunt U.S. Open Cup*, γνωστό ως *US Open Cup*, US Όπεν Καπ) είναι μια διοργάνωση αγώνων νοκ-άουτ που αποτελεί το θεσμό του κυπέλλου στο ποδόσφαιρο των Ηνωμένων Πολιτειών. Το Γ.Σ. Όπεν Καπ πραγματοποιήθηκε για πρώτη φορά την περίοδο 1913-14 με την ονομασία *Νάσιοναλ Τσάλεντζ Καπ* (National Challenge Cup). Είναι η παλαιότερη ενεργή εθνική ποδοσφαιρική διοργάνωση στις ΗΠΑ και η τρίτη μακροβιότερη στον κόσμο.

Δικαίωμα συμμετοχής στη διοργάνωση έχουν όλες οι ομάδες που ανήκουν σε ενώσεις μέλη της Ποδοσφαιρικής Ομοσπονδίας ΗΠΑ (USSF), από ερασιτεχνικές ομάδες έως τους επαγγελματικούς συλλόγους της Μέιτζορ Λιγκ Σόκερ (MLS).

## Κυπελλούχοι

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Ποδοσφαιρικές διοργανώσεις ΗΠΑ
Φραντς Κέσλερ

μικρογραφία|δεξιά|Ο καταδυτικός κώδωνας του Κέσλερ.
Ο **Φραντς Κέσλερ** (,  – 1650) ήταν ζωγράφος (πορτρετίστας), λόγιος, εφευρέτης και αλχημιστής, ο οποίος έζησε στην Αγία Ρωμαϊκή Αυτοκρατορία κατά τη διάρκεια του 16ου και 17ου αιώνα.

## Εργογραφία
Έγραψε αριθμό βιβλίων και εγχειριδίων για την κατασκευή εστίας, για την επικοινωνία με σήματα, για τη χρήση "αναλογικού οργάνου μέτρησης" (απλού υπολογιστή) και για τη χρήση του "Napier's bones" (ενός άλλου υπολογιστή) -- ανάμεσα σε άλλα έργα.

## Ζωγραφική
Στη δεκαετία 1620 και 1630, ζωγράφιζε πορτρέτα στην Κολωνία.

## Εφευρέσεις
Έγραψε ένα βιβλίο με τίτλο *Unterschiedliche bisshero mehrern Theils Secreta oder verborgene, geheime Kunste* (Διάφορα κρυμμένα έως τώρα μυστικά ή κρυμμένες τέχνες), το οποίο δημοσιεύτηκε στο Οπενχάιμ το 1616. Τα πρώτα πέντε κεφάλαια αυτού του βιλίου ασχολούνται με την επικοινωνία μέσω λυχνίας σημάτων.

Το ίδιο έτος κατασκεύασε ένα βελτιωμένο μοντέλο καταδυτικού κώδωνα

## Παραπομπές


## Εξωτερικοί σύνδεσμοι
* 

Κατηγορία:Γερμανοί επιστήμονες
Κατηγορία:Γερμανοί αλχημιστές
Κατηγορία:Γερμανοί ζωγράφοι
Κατηγορία:Ιστορία της υποβρύχιας κατάδυσης
Τζον Λέθμπριτζ

Ο **Τζον Λέθμπριτζ** (αγγλικά: *John Lethbridge*, 1675–1759) επινόησε την πρώτη καταδυτική συσκευή το 1715. Έζησε στην κομητεία Ντέβον στη νοτιοδυτική Αγγλία και φέρεται ότι είχε δέκα επτά παιδιά.

Έμπορος μαλλιού στο Νιούτον Άμποτ χρησιμοποίησε την εφεύρεσή του για την ανάκτηση πολύτιμων αγαθών από ναυάγια. Η συσκευή του ήταν ένα στεγανό δρύινο βαρέλι που επέτρεπε στον δύτη να μένει υποβρυχίως αρκετά, ώστε να ανακτήσει ό,τι ήθελε από τον βυθό.

Έχοντας δοκιμάσει την κατασκευή του στη λίμνη του κήπου του, που φτιάχτηκε ειδικά για αυτόν τον σκοπό, ο Λέθμπριτζ καταδύθηκε σε έναν αριθμό ναυαγίων, στα οποία περιλαβάνονταν: 
*τέσσερα αγγλικά πολεμικά πλοία
*ένα της εταιρίας ανατολικών Ινδιών, αγγλικών και ολλανδικών συμφερόντων
*δύο ισπανικά γαλεόνια και αρκετές γαλέρες.

Έγινε ιδιαίτερα πλούσιος εξαιτίας της ναυαγοσωστικής του δράσης. Μία από τις γνωστότερες ανακαλύψεις του ήταν το ολλανδικό *Slot ter Hooge*, που είχε βυθιστεί στη Μαδέιρα, με τρεις τόνους ασήμι στα αμπάρια του.

Ο Λέθμπριτζ τάφηκε στην εκκλησία Γουολμπόροου, στο Νιούτον Άμποτ.

## Παραπομπές - σημειώσεις


Κατηγορία:Άγγλοι εφευρέτες
Κατηγορία:Ιστορία της υποβρύχιας κατάδυσης
Δήμος Αμαρουσίου

Ο **Δήμος Αμαρουσίου** βρίσκεται στην Περιφερειακή Ενότητα Βορείου Τομέα Αθηνών  της Περιφέρειας Αττικής.

Το Μαρούσι παραδοσιακά ήταν ένας από τους πρώτους οικισμούς οι οποίοι άρχισαν να αναπτύσσονται στην ευρύτερη περιοχή της βορειοανατολικής Αττικής, με τον μητροπολιτικό Δήμο Αμαρυσίων να ενσωματώνει μεταξύ άλλων τους οικισμούς του Ωρωπού, της Κηφισιάς, του Μαραθώνα, της Πεντέλης, του Χαλανδρίου και του Ψυχικού. Με τις μετέπειτα αποσπάσεις, με τελευταίες εκείνες της Πεύκης, των Μελισσίων και μέρους των Βριλησσίων, σήμερα εκτείνεται στο κέντρο του Βορείου Τομέα, αποτελώντας την καρδιά του συγκροτήματος.

Με την εφαρμογή της νέας διοικητικής διαίρεσης της χώρας κατά το Πρόγραμμα Καλλικράτης το 2011 ουδεμία μεταβολή επήλθε στον Δήμο, σύμφωνα με το άρθρο 1,§ 5.1.Β αυτού.

## Οικονομική - πνευματική δραστηριότητα
Ο Δήμος Αμαρουσίου παραδοσιακά συγκέντρωνε πολλές μονάδες στην παραγωγική του ζώνη, όπως μαρμαράδικα και κέντρα κεραμικής. Σήμερα στην επιχειρηματική του ζώνη συγκεντρώνεται σημαντικό ποσοστό της επιχειρηματικής δραστηριότητας, κυρίως στον τομέα των υπηρεσιών, όπως της υγείας (Ιατρόπολις, νοσοκομεία Υγεία και Μητέρα), του χρηματοπιστωτικού τομέα (σύστημα διατραπεζικών συναλλαγών ΔΙΑΣ), των τηλεπικοινωνιών και του εμπορίου λιανικής (Golden Hall, Mall, Avenue). Η ζώνη αναπτύσσεται περιμετρικά του δαχτυλιδιού της Κηφισίας, στη συγκοινωνιακή έδρα του μητροπολιτικού συγκροτήματος.

Στο Αμαρούσιο εδρεύουν επίσης το Υπουργείο Παιδείας και Θρησκευμάτων, η Ανώτατη Σχολή Παιδαγωγικής και Τεχνολογικής Εκπαίδευσης (Α.Σ.ΠΑΙ.ΤΕ), η Βορέιος Βιβλιοθήκη, η Δημοτική Πινακοθήκη, το Σπαθάρειο Μουσείο, το Ίδρυμα Γιάννη Τσαρούχη και η εφημερίδα Αμαρυσία. Επιπλέον στο Μαρούσι έδρευε ένα από τα παλαιότερα Λούνα Παρκ της Αθήνας, τα "Αηδονάκια", με έτος ίδρυσης το 1952, μια ανάσα από το δακτυλίδι της Κηφισίας καθώς και τον προαστιακό ψυχαγωγώντας 71 χρόνια δεκάδες γενιές παιδιών.

## Διακεκριμένοι και Επίτιμοι Δημότες
Από το Μαρούσι κατάγονται οι παρακάτω διακεκριμένοι, επίτιμοι ή ευρέως γνωστοί, μεταξύ άλλων, δημότες:

*Φώκια 
*Γιάννης Κότσιρας
*Σπύρος Λούης 12 Ιανουαρίου 1873 - 26 Μαρτίου 1940: Χρυσό Μετάλλιο στους Ολυμπιακούς Αγώνες της Αθήνας το 1896 και προσφορά στον φιλελληνισμό και την ταύτιση της Ελλάδος με τον αθλητισμό παγκοσμίως 
*Αλίκη Βουγιουκλάκη 20 Ιουλίου 1934 - 23 Ιουλίου 1996, ηθοποιός: Βραβείο Ερμηνείας Α' Γυναικείου Ρόλου στο Φεστιβάλ Κινηματογράφου Θεσσαλονίκης 1960 για την ταινία "Μανταλένα" και ευρύτερη προσφορά στον ελληνικό κινηματογράφο και το θέατρο.
*Αιμιλία Τσουλφά 15 Μαΐου 1973: Χρυσό Μετάλλιο στους Ολυμπιακούς Αγώνες της Αθήνας το 2004.

## Προσωπικότητες της περιοχής

* Ιωάννα Καρυστιάνη, συγγραφέας 

## Δήμαρχοι
Δήμαρχοι Αμαρουσίου διετέλεσαν οι:

## Παραπομπές


## Πηγές
* https://www.kathimerini.gr/society/562209442/elstat-ta-apotelesmata-tis-apografis-toy-nomimoy-plithysmoy-stin-ellada/

## Εξωτερικοί σύνδεσμοι
* 
* 


Κατηγορία:Βόρειος Τομέας Αθηνών
Αμαρουσιου
Ιωράμ του Αχαάβ

Ο **Ιωράμ** (**)** ήταν πρόσωπο της Παλαιάς Διαθήκης, γιος του Αχαάβ και της Ιεζάβελ και αδερφός του Οχοζία και της Γοθολίας. Ήταν ο ένατος βασιλιάς του βόρειου Βασιλείου του Ισραήλ. Ο Ουίλιαμ Φ. Όλμπραϊτ χρονολόγησε τη βασιλεία του το 849-842 π.Χ., ενώ ο E. Ρ. Θιλ πρότεινε το 852-841 π.Χ.

## Βιβλική αφήγηση

### Η στέψη
Ο Ιωράμ άρχισε να βασιλεύει στο Ισραήλ το 18ο έτος του Ιωσαφάτ του Ιούδα, και κυβέρνησε για 12 έτη.

Σε αντίθεση με τους προκατόχους του, ο Ιωράμ δεν λάτρεψε τον Βάαλ και αφαίρεσε μάλιστα τον βωμό του, πιθανώς έναν ειδικό βωμό που είχε δημιουργήσει ο Αχαάβ κοντά στο παλάτι του στην πόλη Ιζρέελ για τη δική του λατρεία και της Ιεζάβελ. Ωστόσο, ο συγγραφέας του Δ' Βασιλειών λέει ότι εξακολούθησε να «ακολουθεί τους τρόπους του Ιεροβοάμ, γιου του Νεμπάτ, ο οποίος οδήγησε τους Ισραηλίτες στην αμαρτία».

### Η πολιορκία της Σαμάρειας
Στον πόλεμο μεταξύ Αραμαίων της Δαμασκού και Ισραήλ, ο Ελισαίος έκανε φίλο τον Ιωράμ, αποκαλύπτοντας σε αυτόν τα σχέδια του εχθρού. Στη συνέχεια, όταν ο Μπεν-Χαντάντ πολιόρκησε τη Σαμάρεια, φτάνοντας την πόλη σχεδόν σε λιμοκτονία και κανιβαλισμό, ο Ιωράμ προσπάθησε να αποκεφαλίσει τον προφήτη. Ο προφήτης, ωστόσο, προείπε ότι θα επικρατούσε μια περίοδος αφθονίας. Η πολιορκία σταμάτησε σύντομα, τα εφόδια της πόλης αναπληρώθηκαν και αποκαταστάθηκε η παλιά σχέση μεταξύ του βασιλιά και του προφήτη.

### Δολοφονία
Όταν ο Αζαήλ, ο βασιλιάς των Αραμαίων, εξεγέρθηκε βίαια στη Δαμασκό, όπως είχε προβλέψει ο Ελισαίος, ο Ιωράμ έκανε συμμαχία με τον ανιψιό του Οχοζία, βασιλιά του Ιούδα. Οι δύο βασιλείς ξεκίνησαν να πάρουν την Ραμόθ-Γιλιάδ από τον Αράμ, η μάχη όμως απέτυχε. Ο Ιωράμ τραυματίστηκε στη μάχη και αποσύρθηκε από την Ιζρέελ για να ανακάμψει. Ως αποτέλεσμα, ενώ ο Ιωράμ ανάρρωνε στην Ιζρέελ, ο στρατηγός του, Ιηού, προκάλεσε εξέγερση. Ο Ιηού εκτέλεσε τον Ιωράμ ρίχνοντάς του στην πλάτη ένα βέλος και αργότερα πέταξε το σώμα του στο χωράφι του Ναβουθαί, του Ιζρεελίτη, ως τιμωρία για την αμαρτία των γονιών του στην παράνομη αρπαγή της γης του Ναβουθαί. Με το θάνατο του Ιωράμ και των άλλων μελών της οικογένειάς του, η δυναστεία του Αχαάβ έληξε. Ο Ιηού διεκδίκησε το θρόνο του Ισραήλ ως δικό του. Επίσης ο Ιηού έβαλε τους υπηρέτες της Ιεζάβελ να την πετάξουν από το παράθυρο, όπου το άλογο του Ιηού την ποδοπάτησε.

## Παραπομπές


Κατηγορία:Πρόσωπα της Παλαιάς Διαθήκης
Κατηγορία:Βασιλείς του αρχαίου Ισραήλ
Μαρία Γιαρεμτσούκ

Η **Μαρίγια Ναζάριβνα Γιαρεμτσούκ** (*Марі́я Наза́рівна Яремчу́к*, 2 Μαρτίου 1993) είναι Ουκρανή τραγουδίστρια.

## Βιογραφία
Η Γιαρεμτσούκ γεννήθηκε στο Τσερνιβτσί, και είναι κόρη του Ουκρανού τραγουδιστή και μουσικού Ναζάρι Γιαρεμτσούκ. Ο πατέρας της Γιαρεμτσούκ πέθανε από καρκίνο του στομάχου, όταν η ίδια ήταν 2 ετών. Η Γιαρεμτσούκ έχει μία μεγαλύτερη ετεροθαλή αδελφή, την Βέρα, από το πρώτο γάμο της μητέρας της, και δύο αδερφούς, τον Ντμίτρο και τον Ναζάρι, από τη μεριά του πατέρα της.

Η Γιαρεμτσούκ θεωρεί τον εαυτό της ως απολιτικό πρόσωπο, αλλά στο Δεκέμβρη του 2013 δήλωσε ότι είναι υποστηρίζει το Κόμμα των Περιφερειών.

## Μουσική καριέρα
### 2012: [[The Voice (Ουκρανία)]] και [[Νέο Κύμα (διαγωνισμος)]]

Η Γιαρεμτσούκ το 2012 στο ουκρανικό The Voice, κατακτώντας τη 3η θέση. Αργότερα πήγε στο Νέο Κύμα ένας μουσικός διαγωνισμός, όπου η Γιαρεμτσούκ πήρε την 5η θέση.

### 2013-σήμερα: [[Διαγωνισμός Τραγουδιού Eurovision 2014]]

Η Γιαρεμτσούκ εκπροσώπησε την Ουκρανία στο διαγωνισμό της Eurovision to 2014, παίρνοντας την 6η θέση.

## Δισκογραφία
### Σινγλς

## Παραπομπές


## Εξωτερικοί Σύνδεσμοι

* 

Κατηγορία:Ουκρανές τραγουδίστριες
Κατηγορία:Συμμετέχοντες στη Eurovision
Κορυφή Ισμοΐλ Σομόνι

Η **Ισμοΐλ Σομόνι Πικ** (Τατζίκ: Қуллаи Исмоили Сомонӣ, *Qullai Ismoili Somonī*; Ρωσικά: пик Исмаила Самани *pik Ismaila Samani*) είναι το υψηλότερο βουνό στο Τατζικιστάν, στην πρώην ρωσική αυτοκρατορία και κατόπιν στην ΕΣΣΔ, και αντλεί το όνομά της από τον Ισμαΐλ Σαμάνι, τον μεγαλύτερο κυβερνήτη της δυναστείας των Σαμανιδών.

## Γεωλογία
Η **Ισμοΐλ Σομόνι Πικ** βρίσκεται στην υπο-οροσειρά των ορέων Παμίρ που ονομάζεται Οροσειρά της Ακαδημίας Επιστημών («Ακαντέμιγια Νάουκ») και όπως όλα τα βουνά της οροσειράς συντίθεται κυρίως από ιζηματογενή και μεταμορφωσιγενή πετρώματα και γρανίτη.

## Όνομα
Όταν ανακαλύφθηκε το 1828 κορυφή στα σοβιετικά όρη Παμίρ υψηλότερη από την κορυφή Λένιν το βουνό ταυτίστηκε με την Κορυφή Γκάρμο. Ωστόσο, περαιτέρω έρευνα σοβιετικών αποστολών έδειξε ξεκάθαρα το 1932 ότι δεν ήταν τα ίδια βουνά και το 1933 η νέα κορφή, στην οροσειρά Ακαντέμιγια Νάουκ ονομάστηκε **Στάλιν Πικ** (*Pik Stalina*, пик Сталина) προς τιμήν του Ιωσήφ Στάλιν. Το 1962 το όνομα άλλαξε σε **πικ Κομμουνίζμα** (τατζικικά: Пики Коммунизм, *Piki Kommunizm*, ρωσικά: пик Коммуни́зма, *Pik Kommunizma* *Κορυφή του Κομμουνισμού*) με παρέμβαση του Νικίτα Χρουστσόφ και το 1998 σε Ισμοΐλ Σομόνι Πικ.

## Αναβάσεις
Η πρώτη ανάβαση στην κορυφή έγινε στις 9 Σεπτεμβρίου 1933 από τον σοβιετικό ορειβάτη Γεβγένι Αμπαλάκοφ με τον Νικολάι Γκόρμπουνοφ. Εκπίπτοντας της ευμένειας του Στάλιν ο Νικολάι Γκόρμπουνοφ αργότερα εκτελέστηκε και ο Αμπαλάκοφ έκανε 2 χρόνια φυλακή

## Σημειώσεις - παραπομπές
* *The Free Dictionary*: *[http://encyclopedia2.thefreedictionary.com/Ismoil+Somoni+Peak Imeni Ismail Samani Peak]*

## Παραπομπές


## Εξωτερικοί σύνδεσμοι
* 
*"Pik Imeni Ismail Samani"  Peakware.com

Ισμοιλ Σομονι
Κατηγορία:Αποσταλινοποίηση
Αμφιάλη

μικρογραφία
Η **Αμφιάλη** είναι μία από τις μεγαλύτερες και παλαιότερες συνοικίες του Κερατσινίου, η οποία ανήκει στον Δήμο Κερατσινίου-Δραπετσώνας και τοποθετείται στα ΒΔ του Δήμου. Η περιοχή της Αμφιάλης διαθέτει ένα μεγάλο αριθμό από επιχειρήσεις και καταστήματα, με αποτέλεσμα μαζί με την περιοχή των Ταμπουρίων να θεωρείται εμπορικό κέντρο του Δήμου Κερατσινίου- Δραπετσώνας. Συνορεύει με την Νεάπολη (Νίκαιας) στα ανατολικά, με το Νέο Ικόνιο Περάματος στα δυτικά και με τα Ταμπούρια στα νότια, ενώ βόρεια της απλώνεται το όρος Τρίκορφο, που αποτελεί τμήμα του όρους Αιγάλεω.Η απόληξη του όρους Αιγάλεω (στο σύνορο Αμφιάλης -Νέου Ικονίου) προς τον Σαρωνικό Κόλπο, ονομάζεται από τους Αμφιαλιώτες "Ξέρξης", επειδή θεωρήται ότι ο πέρσης βασιλιάς Ξέρξης παρακολούθησε από εκεί την περίφημη Ναυμαχία της Σαλαμίνος.

## Ιστορία

Με το όνομα Αμφιάλη συναντάται και δήμος της αρχαίας Αθήνας, ο οποίος τοποθετείται στη θέση του σημερινού Περάματος. Η περιοχή αυτή ονομαζόταν **Αμφιάλη Άκρα** (ἀμφί + ἅλς, δηλαδή περιοχή που και από τις δύο πλευρές έχει θάλασσα) λόγω της θέσης της στον πορθμό της Σαλαμίνας, ως άκρο της Αττικής. Μάλιστα ολόκληρο το σημερινό μέτωπο Περάματος-Σκαραμαγκά έφερε το όνομα "Ακτή Αμφιάλης" (περ. Ψυττάλεια, τευχ. 1-11 (1985-1988) και Κουτελάκης Χαρ., Φωσκόλου Αμ., Πειραιάς και συνοικισμοί, Αθήνα 1991, έκδ. ΕΣΤΙΑ του Κολλάρου). 

Στα νεώτερα χρόνια η Αμφιάλη στην παρούσα γεωγραφική της θέση ξεκίνησε να κατοικείται από πρόσφυγες μετά το 1922, οι οποίοι σποραδικά εποίκιζαν τα βόρεια τμήματα της Αμφιάλης. Ενώ η αυθαιρεσία ως προς τη δόμηση κυριαρχούσε, την περίοδο 1936-1939 έγιναν προσπάθειες από το κράτος για διανομή γης σε Μικρασιάτες, Ποντίους και Κωνσταντινουπολίτες πρόσφυγες, ενώ η ακλήρωτη γη καταπατήθηκε και ιδιοποιήθηκε. Κατά το 1932 υπήρξε η πρώτη οργανωμένη οικιστική επιχείρηση στην περιοχή, με τη δημιουργία του συνοικισμού "Μυριοφύτου", εκεί όπου σήμερα βρίσκεται η συνοικία Νερό. Πρόσφυγες από την Σοβιετική Ένωση εγκαταστάθηκαν στη συνοικία της Νέας Οδησσού (του Παπά οι Ελιές). Η περιοχή του Κοκκινόβραχου (Γαλήνη) κατοικήθηκε αρχικά από κατοίκους της Δραπετσώνας, οι οποίοι κατέφυγαν εκεί υπό τον φόβο των γερμανικών βομβαρδισμών κατά τον Β΄ Παγκόσμιο Πόλεμο (περ. Ψυττάλεια, τευχ. 1-11 (1985-1988) και Κουτελάκης Χαρ., Φωσκόλου Αμ., Πειραιάς και συνοικισμοί, Αθήνα 1991, έκδ. ΕΣΤΙΑ του Κολλάρου) Η ευρύτερη περιοχή της Αμφιάλης δέχτηκε και μεγάλο κύμα κατοίκων που προέρχονταν από τα νησιά του Αιγαίου (Κάρπαθο, Σαντορίνη, Ίο κ.ά.) λόγω της εγγύτητας της περιοχής στο λιμάνι του Πειραιά.

## Επιμέρους Συνοικίες
Η Αμφιάλη απαρτίζεται από διάφορες επιμέρους συνοικίες. Οι συνοικίες αυτές είναι:
* Άγιος Μηνάς
* Συνοικισμός Καρπαθίων
* Αμφιάλη Κέντρο
* Άγιος Αντώνιος
* Παναγία των Βλαχερνών
* Άστρο
* Άβα
* Κοκκινόβραχος ή Γαλήνη
* Νερό

## Παραπομπές



Κατηγορία:Δήμοι της Αρχαίας Αττικής
Κατηγορία:Δήμος Κερατσινίου - Δραπετσώνας
Λοιμικό

Το **Λοιμικό** ήταν αρχαίος δήμος της Αττικής. Την ονομασία του τη πήρε, λόγω του λοιμοκαθαρτηρίου που υπήρχε εκεί. Σήμερα εκεί που βρισκόταν το Λοιμικό, βρίσκεται ο δήμος Ελληνικού.

Κατηγορία:Δήμοι της Αρχαίας Αττικής
Mungo Jerry

Οι **Mungo Jerry** είναι Βρετανικό ροκ συγκρότημα, που γνώρισε μεγάλη επιτυχία στις αρχές της δεκαετίας του '70. Παρ' όλα αυτά συνέχισαν την πορεία τους, έχοντας πάντα για κεντρικό πρόσωπο τον Ray Dorset. Έγιναν γνωστοί κυρίως με το τραγούδι "In the Summertime". Παραμένει μέχρι σήμερα το πιο επιτυχημένο τραγούδι τους. Το όνομα του συγκροτήματος είναι εμπνευσμένο από το ποίημα "Mungojerrie and Rumpelteazer", της συλλογής Old Possum's Book of Practical Cats του T. S. Eliot

Κατηγορία:Βρετανικά rock συγκροτήματα
Πιότρ Γελφίμοφ

Ο **Πιότρ Πετρόβιτς Γελφίμοφ** (*Пётр Пятровіч Елфімаў*, 15 Φεβρουαρίου 1980) είναι Λευκορώσος τραγουδιστής και ηθοποιός.

Το 2009 πήρε μέρος εκπροσωπώντας τη Λευκορωσία στο διαγωνισμό τραγουδιού Eurovision που θα πραγματοποιούνταν στη Μόσχα, όμως δεν πέρασε στον τελικό, αφού είχε βγει δέκατος τρίτος με 25 πόντους στον πρώτο ημιτελικό.

## Φωτογραφίες

File:Piotr Jalfimaw 01.jpg
File:Piotr Jalfimaw 02.jpg
File:Piotr Jalfimaw 03.jpg


Κατηγορία:Λευκορώσοι τραγουδιστές
Κατηγορία:Λευκορώσοι ηθοποιοί
Κατηγορία:Συμμετέχοντες στη Eurovision
Μνημείο για την Αερογέφυρα

thumb|250px|Το μνημείο
To **Μνημείο για την Αερογέφυρα** (*Luftbrückendenkmal*) εγκαινιάστηκε το 1951 σε σχέδια του Έντουαρντ Λούτβιγκ, ήταν από μπετόν με ύψος 20 μ. και τοποθετήθηκε στην Πλατεία της Αερογέφυρας (Platz der Luftbrücke), στην περιοχή Tempelhof του Βερολίνου.

## Ιστορία
Το πρώτο μνημείο της νεοϊδρυθείσας γερμανικής δημοκρατίας ήταν αφιερωμένο στα θύματα Ψυχρού Πολέμου. Ο αποκλεισμός του Βερολίνου τα έτη 1948/9 και η επιχείρηση της αερομεταφοράς προϊόντων και προσώπων σηματοδοτεί την ένταση με την οποία τα δύο ψυχροπολεμικά στρατόπεδα εισήλθαν στη μάχη, αλλά και την αποφασιστικότητά τους να υπερασπίσουν τα κεκτημένα. 

Το Μνημείο για την Αερογέφυρα, όπως ονομάστηκε η πρώτη αυτή ψυχροπολεμική επιχείρηση που είχε διάρκεια από τις 23 Ιουνίου 1948 μέχρι τις 12 Μαΐου 1949, υπήρξε το πρώτο μνημείο στο ανεξάρτητο κράτος της Ομοσπονδιακής Δημοκρατίας της Γερμανίας (ΟΔΓ). Κατασκευάστηκε το 1951, δημοσία δαπάνη, από μια κεντρική αρχή, όπως ήταν η κυβέρνηση και η γερουσία του Βερολίνου.  

Ο μαθητής της σχολής του Μπαουχάους, Eduard Ludwig (1906-1960) που κέρδισε το διαγωνισμό, επέλεξε το στυλ ενός μη-παραστατικού μοντερνισμού με έντονη γεωμετρική αφαίρεση. Το μνημείο της Αερογέφυρας έδινε το στίγμα για τις μελλοντικές τεχνοτροπικές επιλογές σε δημόσιο χώρο, την προτεραιότητα δηλαδή στις αρχές της τεχνολογικής εξέλιξης, της χρήσης νέων τεχνικών και υλικών για την ανέγερση μνημείων, όπως ήταν το μπετόν, και του φορμαλισμού της πρόσληψης του κλασικού μοντερνισμού. 

Με το κλείσιμο του αεροδρομίου του Tempelhof το 2008, δίπλα στο μνημείο τοποθετήθηκαν δύο από τα θρυλικά μοντέλα αεροπλάνων που χρησιμοποιήθηκαν στην επιχείρηση της Αερογέφυρας, το Douglas DC-3, γνωστό και ως ‘βομβαρδιστικό σταφίδων’ (Rosinenbomber), και το μοντέλο Junkers Ju 52/3m.  

## Περιγραφή
Το μνημείο στην ‘Πλατεία της Αερογέφυρας’ (Platz der Luftbrücke) δίπλα στο αεροδρόμιο του Tempelhof απεικονίζει σε οπλισμένο σκυρόδεμα τα θεμέλια μιας γέφυρας με τρεις αντηρίδες, όσα και τα αεροδρόμια και οι αεροδιάδρομοι που ένωναν την αποκλεισμένη πόλη με την υπόλοιπη χώρα και τους σταθμούς ανεφοδιασμού. Με ύψος περίπου 20 μ., ο λευκός λιτός όγκος χωρίς κανένα απολύτως σύμβολο αποτελούσε για πολλές δεκαετίες σημείο αναφοράς για όσους επισκέπτες έφταναν στην πόλη αεροπορικώς. Η επιγραφή, ‘Έδωσαν τη ζωή τους για την ελευθερία του Βερολίνου στην υπηρεσία της Αερογέφυρας 1948/49’, τόνιζε τη σημασία και το συμβολισμό του ίδιου του μνημείου αλλά και της πόλης για όλο το δυτικό κόσμο, σε αντιστάθμισμα φυσικά με τη θεωρούμενη κατεχόμενη Ανατολική Γερμανία. 

## Παραπομπές


## Πηγές
*Michalski, Sergiusz, Public Monuments: Art in Political Bondage 1870-1997,
*Reaktion Books, Λονδίνο 1998.
*Ladendorf, Heinz, «Das Denkmal der Luftbrücke», Giessener Beiträge zur Kunstgeschichte, τχ. 1, 1970, σ. 205-220.

## Εξωτερικοί σύνδεσμοι

*http://www.berlinstadtservice.de/xinh/Luftbrueckendenkmal.html
*http://www.gg-online.de/html/berlin_blockade_luftbruecke.htmhttp://www.stadtentwicklung.berlin.de/cgi-bin/hidaweb/getdoc.pl?DOK_TPL=lda_doc.tpl&KEY=obj%2009055091 

Κατηγορία:Κτίρια και κατασκευές στο Βερολίνο
Κρύα Βρύση Λάρισας

Η **Κρύα Βρύση** είναι χωριό του Νομού Λάρισας και απέχει 19 χιλιόμετρα από τη Λάρισα. Πρόκειται για έναν μικρό οικισμό ο οποίος δημιουργήθηκε γύρω στο 1920–1930 και έχει 14 κατοίκους, σύμφωνα με την Απογραφή του 2011. Οι κάτοικοι του είναι γεωργοί και κτηνοτρόφοι. Το χωριό βρίσκεται στους πρόποδες λόφου, όπου αφθονούν οι λαγοί, και έχει τη μεγαλύτερη επισκεψιμότητα του Αγίου Γεωργίου και το Πάσχα. Το χωριό υπάγεται διοικητικά στο γειτονικό χωριό, το Μαυροβούνι Λάρισας.

## Ιστορία
Η Κρύα Βρύση, κατοικήθηκε για πρώτη φορά τη δεκαετία του 1920, καθώς η κυβέρνηση Γούναρη παραχώρησε στους Σαρακατσαναίους κατοίκους της ευρύτερης περιοχής, αλλά και σε Σαρακατσάνους που προήλθαν από άλλες περιοχές της χώρας, ορισμένες εκτάσεις αλλά και βοσκοτόπια. Στην αρχή, το χωριό προορίζονταν να γίνει τόπος συγκέντρωσης προσφύγων της Μικράς Ασίας, αλλά για το σκοπό αυτό επιλέχθηκαν τελικά τα γειτονικά Βούναινα, όπου εγκαταστάθηκαν πολλοί Καππαδόκες και Καραμανλήδες.

Κατά τη διάρκεια του Β' Παγκοσμίου Πολέμου, οι άντρες του χωριού, υποχρεώθηκαν να πολεμήσουν εναντίον των Ιταλών και των Γερμανών εισβολέων. Μετά την απελευθέρωση, στο χωριό είχε απομείνει μόνο μια διευρυμένη οικογένεια, όπου με την έλευση γαμπρών για τις κόρες της, έγιναν 3 οικογένειες.

Τη δεκαετία του 1960, η κυβέρνηση Καραμανλή, έδωσε επιπλέον εκτάσεις στις οικογένειες της Κρύας Βρύσης, και με αυτόν τον τρόπο το χωριό μεγάλωσε και έφτασε να αριθμεί σχεδόν 150 κατοίκους κατά την απογραφή του 1961. Το 1972 ξεκίνησε η οικοδόμηση του Ι.Ν. Αγίου Γεωργίου, και ένα χρόνο αργότερα αποπερατώθηκε. Εκείνη την περίοδο το χωριό πλησίασε τους 200 κατοίκους, και έκτοτε ο πληθυσμός του ακολουθεί ραγδαία μείωση, κυρίως λόγω της αστικοποίησης, αλλά και του υπέργηρου πληθυσμού που απέμεινε στο χωριό.

Σήμερα, η Κρύα Βρύση είναι ένα μικρό χωριό που σύμφωνα με τις τελευταίες εκτιμήσεις (2017) δεν ξεπερνά τους 6 με 7 κατοίκους.

Κατηγορία:Χωριά της περιφερειακής ενότητας Λάρισας
Κατηγορία:Δήμος Κιλελέρ
Γκαστόν Παρί

Ο **Μπρουνό Πωλέν Γκαστόν Παρί** (γαλλικά: *Bruno Paulin Gaston Paris*, 9 Αυγούστου 1839 - 5 Μαρτίου 1903) ήταν Γάλλος λόγιος φιλόλογος και συγγραφέας. Είχε προταθεί για Νόμπελ λογοτεχνίας τις χρονιές 1901, 1902 και το  1903.

## Βιογραφία
Ο Γκαστόν γεννήθηκε στις 9 Αυγούστου το 1839, στο *Avenay-Val-d'Or*. Ήταν γιος ενός λόγιου, του Παουλίν Παρί. Κατά την παιδική του ηλικία, ο Γκαστόν, εκτίμησε την Παλιά Γαλλική.

Ο Γκαστόν, διαδραμάτισε καίριο ρόλο στη δημιουργία της επιστημονικής διδασκαλίας στη φιλολογία. Τα πιο πολλά του έργα αφορούν τη μεσαιωνική λογοτεχνία. Τα κυριότερα, φέρονται να είναι, τα *Τραγούδια του 15ου αιώνα* και *Η ποίηση του Μεσαίωνα*.

Ο μεγάλος αυτός Γάλλος φιλόλογος απεβίωσε στις 6 Μαρτίου 1903, στις Κάννες.

## Ενδεικτική εργογραφία
**Les Plus anciens monuments de la langue française* (1875)
**Manuel d'ancien Français* (1888)
**Mystère de la passion d'Arnoul Greban* (1878), in collaboration with Gaston Raynaud
**Deux rédactions du roman des sept sages de Rome* (1876)
*a translation of the *Grammaire des langues romanes* (1874–1878) of Friedrich Diez, in collaboration with MM. Brachet and Morel-Fatio.
**La Poésie du Moyen Âge* (1885 and 1895)
**Penseurs et poètes* (1897)
**Poèmes et légendes du moyen âge* (1900)
**François Villon* (1901), an admirable monograph contributed to the "Grands Écrivains Français" series
**Legendes du Moyen Âge* (1903).
* Summary of medieval French literature forms a volume of the *Temple Primers*.

## Παραπομπές


## Βιβλιογραφία
* Jean-Pierre Rousselot, « Gaston Paris », *Revue de l'Institut catholique de Paris*, mai-juin 1904, 192-218.
* J.-C. Chevallier, « Le baron de Tourtoulon et la constitution d'une géographie linguistique » (polémique de Gaston Paris avec Charles de Tourtoulon), in *De François Raynouard à Auguste Brun. La contribution des Méridionaux aux premières études de linguistique romane*, Aix-en-Provence, Brignoles, université de Montpellier-3 Paul-Valéry, MontpellierCat INIST

## Περαιτέρω ανάγνωση
*"Hommage à Gaston Paris" (1903), the opening lecture of his successor, Joseph Bédier, in the chair of medieval literature at the College de France;
*A. Thomas, *Essais de philologie française* (1897);
*W. P. Ker, in the *Fortnightly Review* (July 1904);
*M. Croiset, *Notice sur Gaston Paris* (1904);
*J. Bédier et M. Roques, *Bibliographie des travaux de Gaston Paris* (1904).

## Εξωτερικοί  σύνδεσμοι

* Notice biographique de l'Académie française
* Notice biographique par Henri Jadart
* Généalogie de Gaston Paris
*  Biographie complète de Gaston Paris avec bibliographie

Κατηγορία:Γάλλοι φιλόλογοι
Κατηγορία:Γάλλοι συγγραφείς
Κατηγορία:Γάλλοι ιστορικοί
Κατηγορία:Μέλη της Γαλλικής Ακαδημίας
Αρσίν (αρχαία πόλη)

Η **Αρσίν** (*[[σερβικά]] : Арсин*) είναι ερείπια αρχαίου κελτικού οχυρωμένου οικισμού  ηλικίας περίπου 18 αιώνων στη Σερβία. Βρίσκεται κοντά στο χωριό Πλάτσεβο του δήμου Κούσεβο.

Βρίσκεται στις πλαγιές του βουνού Χομολίσκε, κάτω από την ψηλότερη κορυφή της Μεγάλης Στουμπέια, κοντά στο σπήλαιο Ραβνίσταρκα .

## Παραπομπές


Κατηγορία:Αρχαίες πόλεις στη Σερβία
Κατηγορία:Αρχαίος κελτικός πολιτισμός
Μπαντ Σέιτζεντορφ

Ο **Μπαντ Σέιτζεντορφ** (πραγματικό ονοματεπώνυμο: **Φόρεστ Κόουλς Σέιτζεντορφ**) (Γουινάτσι Ουάσινγκτον 22 Μαρτίου 1915-Σάντα Μόνικα Καλιφόρνια 22 Σεπτεμβρίου 1994) ήταν Αμερικανός καρτουνίστας, γνωστός κυρίως για την 
εργασία που έκανε στο **Θιμπλ Θίατερ** του **Βασιλικού Συνδικάτου του Μέλλοντος**, όπου μετέφερε τις περιπέτειες του **[[Ποπάϋ|Ποπάυ]]** και της **Όλιβ** μετά το θάνατο του δημιουργού τους **[[Έλζι Κράισλερ Σίγκαρ]]** και στη συνέχεια στο χαρτί.

## Βιογραφικό
### Πρώτα χρόνια
Ο Σέιτζεντορφ γεννήθηκε στο Γουινάτσι της Ουάσινγκτον. Σε ηλικία 3 ετών έχασε τον πατέρα του και η μητέρα του πήρε αυτόν και
την αδερφή του την Έλεν και πήγαν και εγκαταστάθηκαν στη Σάντα Μόνικα της Καλιφόρνια. Εκεί η μητέρα του άνοιξε ένα Στούντιο Ομορφιάς. Η Έλεν ήταν που του έδωσε το προσωνύμιο **Μπαντ** που στη γλώσσα μας σημαίνει **κακός**. Μόλις μπήκε στο Γυμνάσιο σε ηλικία 13 ετών, έκανε την πρώτη του δουλειά,που ήταν εφημεριδοπώλης, πουλώντας στο δρόμο την εφημερίδα **Los Angeles Herald Express**. Περίπου 3 χρόνια αργότερα, ξεκίνησε την καριέρα του ως καρτουνίστας κι εργαζόταν με 50 δολάρια την εβδομάδα ως βοηθός του Έλζι Κράισλερ Σίγκαρ, δημιουργού του Ποπάυ και της Όλιβ. Μόλις ο Σίγκαρ πέθανε το 1938, ο Σέιτζεντορφ εγκαταστάθηκε στη Νέα Υόρκη κι εκεί ξεκίνησε να προωθεί υλικό μάρκετινγκ για το Βασιλικό Συνδικάτο του Μέλλοντος, καθώς και να κατασκευάζει παιχνίδια με τον Ποπάυ. Το 1940 παντρεύτηκε την εκλεκτή της καρδιάς του **Νάντια Κρέινταλ** και πήγαν κι εγκαταστάθηκαν στο Κονέκτικατ. Πέθανε στις 22 Σεπτεμβρίου του 1994 στη Σάντα Μόνικα της Καλιφόρνια σε ηλικία 79 ετών.

## Παραπομπές


Κατηγορία:Αμερικανοί καρτουνίστες
Κούτελη Αχαΐας

Η **Κούτελη** είναι ορεινό χωριό της πρώην επαρχίας Καλαβρύτων του Νομού Αχαΐας που αποτελεί σήμερα Τοπική Κοινότητα της Δημοτικής Ενότητας Καλαβρύτων του «Καλλικρατικού» Δήμου Καλαβρύτων. Προ της εφαρμογής της διοικητικής μεταρρύθμισης «Καποδίστριας» αποτελούσε την Κοινότητα Κούτελης ενώ στη συνέχεια αποτέλεσε Δημοτικό διαμέρισμα του «Καποδιστριακού» Δήμου Καλαβρύτων. Είναι χτισμένη σε υψόμετρο 862 μέτρων νοτιοδυτικά των Καλαβρύτων και σε απόσταση 10  χιλιομέτρων από αυτά. Ο πληθυσμός της σύμφωνα με την απογραφή του 2011 είναι 57 κάτοικοι.

## Νεότερο χωριό
Ονομάζεται και **Νέα Κούτελη** σε αντιδιαστολή με την **[[Παλαιά Κούτελη Αχαΐας|Παλαιά Κούτελη]]**, η οποία αποτελούσε το αρχικό χωριό προτού εγκαταληφθεί από τους περισσότερους κατοίκους της με τη δημιουργία του νέου χωριού τη δεκαετία του '70.

## Παραπομπές


## Πηγές

* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* 

## Περαιτέρω ανάγνωση

* 

## Εξωτερικοί σύνδεσμοι

* Ε.Ε.Τ.Α.Α. - Διοικητικές μεταβολές Κοινότητας Κούτελης Αχαΐας
* Ε.Ε.Τ.Α.Α. - Διοικητικές μεταβολές Κούτελης Αχαΐας
* exploring-greece.gr - Κούτελη

Κατηγορία:Χωριά της περιφερειακής ενότητας Αχαΐας
Κατηγορία:Δήμος Καλαβρύτων
Γεώργιος Δυοβουνιώτης (1868-1942)

Ο **Γεώργιος Δυοβουνιώτης** (1868 - 20 Αυγούστου 1942) ήταν Έλληνας νομικός και Υφηγητής Εμπορικού Δικαίου στο Πανεπιστήμιο Αθηνών. Γεννήθηκε στο Μεσολόγγι.  Πέθανε στην Αθήνα το 1942. 

Ήταν γιος του Αρεοπαγίτη Ιωάννη Δυοβουνιώτη και εγγονός του αγωνιστή του 1821 στρατηγού Γεωργίου Δυοβουνιώτη. 

Σπούδασε Νομικά στην Αθήνα, το Βερολίνο, τη Λειψία, τη Βιέννη και το Παρίσι. 

Κάτοχος της Γερμανικής και της Γαλλικής γλώσσας, όμως χειριζόταν με άνεση τόσο την Αγγλική, όσο και την Ιταλική γλώσσα. Βαθύς γνώστης της Αρχαίας Ελληνικής, αλλά και της Λατινικής γλώσσας, μελετούσε τους αρχαίους συγγραφείς στο πρωτότυπο. 

Πολυγραφότατος συγγραφέας Νομικών Βιβλίων. Τα πιο γνωστά είναι:

• "Ελληνικοί κώδικες", 20 τόμοι.

• " Σύστημα Ρωμαϊκού Δικαίου" ( μετάφραση από τα Γερμανικά των Πανδεκτών του Heinrich Dernburg, με πολλές προσθήκες που αφορούσαν το εν Ελλάδι ισχύον Αστικό Δίκαιο. 

• " Σύστημα Ελληνικού Εμπορικού Δικαίου"

Ως νομικός συνέταξε πληθώρα νόμων όπως τους: " Περί Χρηματιστηρίων", " Περί Ασφαλίσεως", " Περί Τραπεζικής Επιταγής", " Περί Εξ Αδιαθέτου Διαθήκης" κλπ.

Ως Πρόεδρος της Επιτροπής για τη Σύνταξη του Εμπορικού Κώδικα, συνέταξε ως εισηγητής το Ναυτικό, τον Ασφαλιστικό και τον Εταιρικό Κώδικα.

Ως δικηγόρος, συνεργάστηκε με την Εθνική Τράπεζα και με άλλες Ελληνικές και Ξένες Εταιρείες. Δημοσίευσε πολλές μελέτες σε Ελληνικά και Ξένα Περιοδικά. 

## Παραπομπές


Κατηγορία:Έλληνες νομικοί
Γεώργιος Δουζίνας

Ο **Γεώργιος Δουζίνας** (Πόρος, 1886  - Αθήνα, Μάιος 1943) ήταν Έλληνας νομικός. Υπηρέτησε ως νομάρχης και ως υπουργός. Από το 1929 ως το 1935 ήταν γερουσιαστής.

## Βιογραφία
Γεννήθηκε στον Πόρο και σπούδασε Νομικά. Διορίστηκε νομάρχης Λακωνίας από τον Ελευθέριο Βενιζέλο το 1920. Το 1923 εξελέγη πληρεξούσιος Τροιζηνίας στην Δ΄ Εθνοσυνέλευση.

Στην κυβέρνηση του Παπαναστασίου υπηρέτησε ως υπουργός Εθνικής Οικονομίας για βραχύβια θητεία, από τις 19 Ιουνίου ως τις 24 Ιουλίου 1924.
Στις εκλογές του 1926 ήταν υποψήφιος βουλευτής Πειραιώς με τη Δημοκρατική Ένωση και συγκέντρωσε 614 ψήφους.
Το 1929 και το 1932 εξελέγη γερουσιαστής στο νομό Αττικοβοιωτίας.

Πέθανε στην Αθήνα, το Μάιο του 1943. 

## Παραπομπές


Κατηγορία:Έλληνες νομικοί
Κατηγορία:Βουλευτές Τροιζηνίας
Κατηγορία:Έλληνες γερουσιαστές
Κατηγορία:Έλληνες υπουργοί Εθνικής Οικονομίας
Κατηγορία:Νομάρχες Λακωνίας
Μέγεθος αρχείου

Το **μέγεθος αρχείου** μετράει το μέγεθος ενός αρχείου υπολογιστή. Τυπικά μετριέται σε byte (στα ελληνικά: ψηφιολέξη) με ένα πρόθεμα του SI. Η πραγματική ποσότητα ενός αποθηκευτικού χώρου που καταναλώνεται από το αρχείο εξαρτάται από το σύστημα αρχείων. Το μέγιστο μέγεθος αρχείου που υποστηρίζει ένα σύστημα αρχείων εξαρτάται από τον αριθμό των κρατημένων bit (στα ελληνικά: ψηφίο) για την αποθήκευση πληροφοριών μεγέθους και το συνολικό μέγεθος του συστήματος αρχείων. Παραδείγματος χάριν, με FAT16X, το μέγεθος ενός αρχείου δεν μπορεί να είναι ίσο ή μεγαλύτερο από 4 GiB.
Μερικές συνηθισμένες μονάδες μεγέθους αρχείου είναι: 
*1 byte = 8 bit
*1 **[[Kibibyte|KiB]]** = 1,024 bytes
*1 MiB = 1,048,576 bytes
*1 GiB = 1,073,741,824 bytes
*1 TiB = 1,099,511,627,776 bytes

## Πίνακας μετατροπής

## Παραπομπές


Κατηγορία:Αρχεία
Γεβγκένι Αμπαλάκοφ

Ο **Γεβγκένι Μιχαΐλοβιτς Αμπαλάκοφ** (Ρωσικά: Евгений Михайлович Абалаков, 17 Φεβρουαρίου 1907 (4 Φεβρουαρίου Νέο Ημερολόγιο) &ndash; 23 Μαρτίου, 1948), Κοζάκος, ήταν Σοβιετικός ορειβάτης και γλύπτης.

## Βίος
Ο Αμπαλάκοφ γεννήθηκε στο Γενισέισκ. Το 1932 αποφοίτησε από το Κρατικό Ακαδημαϊκό Ινστιτούτο Τέχνης της Μόσχας και έγινε μέλος της Ένωσης Καλλιτεχνών. Δημιούργησε μια σειρά από πίνακες ζωγραφικής και γλυπτά, μεταξύ των οποίων η γνωστότερη γλυπτική ομάδα του "Ορειβάτης και Αναρριχητής". Έμπειρος ήδη ορειβάτης έλαβε μέρος στη μάχη του Καυκάσου. Στις επιχειρήσεις που διήρκεσαν 15 μήνες για τον Καύκασο, συμμετείχε σε αποστολή ομάδας Σοβιετικών αλπινιστών, που είχε ως στόχο να κατεβάσει τις γερμανικές σημαίες στο όρος Ελμπρούς και να τις αντικαταστήσει με τις Σοβιετικές. Πέθανε στη Μόσχα υπό αδιευκρίνιστες συνθήκες.

## Ορειβασία
Ξεκίνησε την ορειβασία μαζί με τον αδελφό του Βιτάλι στα Πιλιέ του Κράσνογιαρσκ, στην καρδιά της ρωσικής Σιβηρίας. 
*Τα δύο αδέλφια ανέβηκαν το 1931 στο Ντιχ Τάου (Dykh-Tau) στην οροσειρά του Καυκάσου με την Βαλεντίνα Τσερέντοβα. 
*Εξαιτίας της φήμης τους συμμετείχαν σε όλες τις αποστολές που έγιναν στα όρη Αλτάι και αργότερα στο Παμίρ. 
*Ο Γιεβγκένι είναι γνωστός για την πρώτη ανάβαση στην υψηλότερη κορυφή της Σοβιετικής Ένωσης - Στάλιν Πικ (η οποία μετονομάστηκε αργότερα σε *Communism Peak* και τελικά *Κορυφή Ισμοΐλ Σομόνι*, το σημερινό της όνομα) (7495 μ) στις 3 Σεπτεμβρίου, 1933 ως μέλος της 26ης αποστολής στην οροσειρά Παμίρ. 
*Πραγματοποίησε την πρώτη πλήρη διάσχιση από το Ντιχ Τάου στο Κόσταν Τάου και την πρώτη σοβιετική διάσχιση της Κόψης Μπεζένγκι.
## Οι εκκαθαρίσεις του Στάλιν
Αργότερα, όντας σε δυσμένεια στην περίοδο των εκκαθαρίσεων του Στάλιν, ο Αμπαλάκοφ, άλλοτε μέλος της ελίτ των ορειβατών βρέθηκε για 2 χρόνια φυλακή, ενώ ο σχοινοσύντροφός του στην πρώτη ανάβαση του Κορυφή Ισμοΐλ Σομόνι Νικολάι Γκόμπουνοφ, πρώην γραμματέας του Λένιν εκτελέστηκε. Την άνοιξη του 1948 ο Αμπαλάκοφ πέθανε στη Μόσχα, κάτω από περίεργες συνθήκες, προετοιμαζόμενος για την ανάβασή του στο Βίκτορι Πικ. Η επίσημη εκδοχή αναφέρει ότι πέθανε μαζί με τον Γιούρι Αρτσισέβσκι στο διαμέρισμά του από δηλητηρίαση μονοξειδίου του άνθρακα εξαιτίας ελαττωματικής θερμάστρας αερίου. Αυτή η εκδοχή θανάτου του επικρίθηκε σφοδρά ακόμη και σε εκείνα τα χρόνια, καθώς βρισκόταν επίσημα υπό την επιτήρηση της NKVD. 

Ο αδελφός του, Βιτάλι Αμπαλάκοφ, ήταν επίσης γνωστός αλπινιστής.
## Βιβλιογραφία
* (Ρωσικά) Анатолий Ферапонтов. ''Восходители. Евгений Абалаков''. 
* (Ρωσικά) Алексей Абалаков. *Тайна гибели Евгения Абалакова - непрочитанные страницы истории* Москва, МАКС Пресс 2000. г. in .pdf format
* (Ρωσικά) Расстрельное время
## Παραπομπές


Κατηγορία:Σοβιετικοί ορειβάτες
Κατηγορία:Σοβιετικοί εξερευνητές
Σχολή Επιστημών Γεωπονίας και Δασολογίας Δ.Π.Θ.

Η **Σχολή Επιστημών Γεωπονίας και Δασολογίας** του Δημοκρίτειου Πανεπιστημίου Θράκης βρίσκεται στην πόλη της Ορεστιάδας. Είναι μία από τις 8 σχολές που ιδρύθηκαν στο Πανεπιστήμιο κατά την ανασυγκρότηση των σχολών του το έτος 2013 (ΦΕΚ A 134/2013). Η Σχολή συγκροτείται από τα Τμήματα Αγροτικής Ανάπτυξης και Δασολογίας και Διαχείρισης Περιβάλλοντος και
Φυσικών Πόρων που ιδρύθηκαν το 1999 .

## Εγκαταστάσεις
Οι εγκαταστάσεις της Σχολής στην Ορεστιάδα χρησιμοποιούνται από κοινού και από τα δύο τμήματα και αποτελούνται από το κεντρικό κτίριο, τη βιβλιοθήκη, το συγκρότημα των Αμφιθεάτρων, το κτίριο των Εργαστηρίων, το συγκρότημα των Φοιτητικών Εστιών και για τις εκπαιδευτικές και ερευνητικές ανάγκες του Τμήματος Αγροτικής Ανάπτυξης το Αγρόκτημα της Σχολής που βρίσκεται στο κτήμα του τοπικού Σταθμού Γεωργικής Έρευνας.

## Τμήματα και κατευθύνσεις
*Τμήμα Αγροτικής Ανάπτυξης
**Κατεύθυνση Διαχείρισης Φυτικής Παραγωγής, Φυτοπροστασίας και Περιβάλλοντος
**Κατεύθυνση Αγροτικής Οικονομίας και Διοίκησης Αγροτικών Επιχειρήσεων
**Κατεύθυνση Επιστήμης και Τεχνολογίας Τροφίμων
*Τμήμα Δασολογίας και Διαχείρισης Περιβάλλοντος και Φυσικών Πόρων

## Παραπομπές

## Εξωτερικοί σύνδεσμοι
*Τμήμα Αγροτικής Ανάπτυξης Δ.Π.Θ.
*Τμήμα Δασολογίας και Διαχείρισης Περιβάλλοντος και Φυσικών Πόρων Δ.Π.Θ.

Κατηγορία:Δημοκρίτειο Πανεπιστήμιο Θράκης
Κατηγορία:Γεωπονία
Κατηγορία:Δασολογία
Κριστόβαλ Μοντόρο

Ο **Κριστόβαλ Ρικάρδο Μοντόρο Ρομέρο** (*Cristóbal Ricardo Montoro Romero*, Καμπίλ, Χαέν, 28 Ιουλίου 1950) είναι Ισπανός πολιτικός και οικονομολόγος, υπουργός Οικονομικών και Δημόσιων Διοικήσεων της Ισπανίας της κυβέρνησης του Μαριάνο Ραχόι από τον Νοέμβριο 2016 μέχρι τον Ιούνιο του 2018. Μεταξύ των ετών 2000 και 2004 υπήρξε επίσης υπουργός Οικονομικών της κυβέρνησης του Χοσέ Μαρία Αθνάρ και έχει επίσης διατελέσει μέλος του Ευρωπαϊκού Κοινοβουλίου όπως επίσης και της Επιτροπής για Οικονομικά και Νομισματικά Ζητήματα.
## Εκπαίδευση και ακαδημαϊκή δραστηριότητα
Το 1973 πήρε αποφοίτησε από το τμήμα Οικονομικών Επιστημών του Αυτόνομου Πανεπιστημίου της Μαδρίτης, από το οποίο απέκτησε και το διδακτορικό του το 1981. Διετέλεσε καθηγητής μέχρι το 1989 όταν και κατέλαβε την έδρα Δημόσιων Οικονομικών στο πανεπιστήμιο της Κανταβρίας. 

## Πολιτική δραστηριότητα
Από το 1993 εκλέγεται βουλευτής από την περιφέρεια της Μαδρίτης και το 1999 εντάχθηκε στην Εκτελεστική Επιτροπή του Λαϊκού Κόμματος σε κρατικό επίπεδο. Με την άφιξη του Λαϊκού Κόμματος στην εξουσία έγινε ο ισχυρός άνδρας του Ροδρίγο Ράτο, ο οποίος τον διόρισε Κρατικό Γραμματέα της Οικονομίας και Υπουργό Εφορίας της επόμενης κυβέρνησης (2000-2004).

Μετά την ήττα του 2004, εκλέκτηκε ευρωβουλευτής στις ευρωεκλογές που έλαβαν χώρα τον ίδιο χρόνο. Το 2008 ξαναεκλέκθηκε βουλευτής από την Κοινότητα της Μαδρίτης, αναλαμβάνοντας το πόστο του εκπροσώπου τύπου στην Επιτροπή Οικονομίας και Οικονομικών μέχρι τον εκ νέου διορισμό του ως υπουργό στις 22 Δεκεμβρίου του 2011. Ορίστηκε εκ νέου στην ίδια θέση τον Νοέμβριο του 2016, θέση που διατήρησε μέχρι τον Ιούνιο του 2018 όταν και το Λαϊκό Κόμμα εξώθηκε από την εξουσία μετά την πρόταση μομφής του Σοσιαλιστικού Κόμματος.Του έχει απονεμηθεί ο Μέγας Σταυρός του Βασιλικού Ισπανικού Τάγματος του Καρόλου Γ’.

## Παραπομπές


Κατηγορία:Ισπανοί πολιτικοί